बीजेपी की जिला इकाई के अध्यक्ष बीबी भरातीश का कहना है कि पार्टी 8 से 10 नवंबर के बीच पूरे कोडगू में विरोध-प्रदर्शन का आयोजन करेगी. पार्टी की राज्य इकाई ने इसके लिए निर्देश दिया है. तकरीबन 30 कोडवा समाज, कोडवा के विभिन्न संगठन और संघ परिवार के सदस्य इस साल टीपू सुल्तान की जयंती मनाने का विरोध कर रहे हैं. 10 नवंबर को कर्नाटक में काला दिवस मनाया जा रहा है. टीपू जंयती विरोधी होराता समिति ने भी 10 नवंबर को कोडगू बंद का आह्वान किया है. बुधवार के रोज एक प्रेस सम्मेलन में समिति के संयोजक एमबी अभिमन्यु ने कहा कि टीपू एक निर्दयी राजा था जबकि कांग्रेस उसे स्वतंत्रता सेनानी कहकर महिमामंडित करने की कोशिश कर रही है.